PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo:	2010/VP/3/1/047	Bratislava 03. augusta 2010	

Protimonopolný úrad Slovenskej republiky, odbor koncentrácií v správnom konaní vedenom pod č. 0026/OK/2010 začatom dňa 25.05.2010 na základe oznámenia koncentrácie podnikateľom Asseco Central Europe, a.s. so sídlom Trenčianska 56/A, 821 09 Bratislava, IČO: 35 760 419 prostredníctvom Mgr. Niny Mištíkovej, advokátky Advokátskej kancelárie STANĚK VETRÁK & PARTNERI, s.r.o. so sídlom Vlčkova 18, 811 06 Bratislava vo veci koncentrácie podnikateľov Asseco Central Europe, a.s. so sídlom Trenčianska 56/A, 821 09 Bratislava, IČO: 35 760 419 a GLOBENET Számítástechnikai Fejlesztő és Kereskedelmi Zártkörűen Működő Részvénytársaság so sídlom Istenhedyi út. 97/a, 1125 Budapešť, Maďarsko

rozhodol

na základe § 10 ods. 1 zákona č. 145/1995 Z.z. o správnych poplatkoch v znení neskorších predpisov tak, že vracia podnikateľovi Asseco Central Europe, a.s. so sídlom Trenčianska 56/A, 821 09 Bratislava, IČO: 35 760 419  správny poplatok vo výške 3 319 eur (slovom tritisíctristodevätnásť eur). Správny poplatok bude vrátený na účet číslo: 0171524706/0900, vedený v Slovenskej sporiteľni, a.s. 

Odôvodnenie:

1.	Protimonopolnému úradu Slovenskej republiky, odboru koncentrácií (ďalej len „úrad“) bolo dňa 25.05.2010 doručené listom zaevidovaným pod č. 2009/2010 oznámenie koncentrácie podľa § 10 ods. 9 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky (ďalej len „zákon“) podnikateľom Asseco Central Europe, a.s. so sídlom Trenčianska 56/A, 821 09 Bratislava, IČO: 35 760 419 (ďalej len „Asseco Central Europe“) prostredníctvom Mgr. Niny Mištíkovej, advokátky Advokátskej kancelárie STANĚK VETRÁK & PARTNERI, s.r.o. so sídlom Vlčkova 18, 811 06 Bratislava (ďalej len „právna zástupkyňa“), vo veci koncentrácie spočívajúcej v získaní výlučnej kontroly podnikateľom Asseco Central Europe nad podnikom podnikateľa GLOBENET Számítástechnikai Fejlesztő és Kereskedelmi Zártkörűen Működő Részvénytársaság so sídlom Istenhedyi út. 97/a, 1125 Budapešť, Maďarsko (ďalej len „Globenet“), na základe Zmluvy o kúpe akcií uzatvorenej dňa 26.04.2010 medzi spoločnosťou Gadaron Limited ako predávajúcim a spoločnosťou Asseco Slovakia, a.s. ako kupujúcim (vychádzajúc z výpisu z obchodného registra spoločnosti Asseco Central Europe, v čase podpisu Zmluvy o kúpe akcií vystupovala spoločnosť Asseco Central Europe pod obchodným menom Asseco Slovakia, a.s.).

2.	Na základe predmetného oznámenia koncentrácie sa dňa 25.05.2010 podľa   § 25 ods. 1 zákona v spojení s § 18 ods. 2 zákona č. 71/1967 o správnom konaní (správny poriadok) v znení neskorších predpisov začalo správne konanie vo veci predmetnej koncentrácie, ktorému bolo pridelené číslo správneho konania 0026/OK/2010.

3.	Správny poplatok za oznámenie koncentrácie podľa zákona č. 145/1995 Z.z. o správnych poplatkoch v znení neskorších predpisov (ďalej len „zákon o správnych poplatkoch“) vo výške 3 319 eur bol podnikateľom Asseco Central Europe zaplatený na účet úradu dňa 25.05.2010.

4.	Dňa 02.08.2010 nadobudlo právoplatnosť rozhodnutie č. 2010/ZK/3/1/046 zo dňa 02.08.2010, ktorým úrad správne konanie vo veci predmetnej koncentrácie podľa § 32 ods. 2 písm. c) zákona zastavil, pretože dôvod na konanie nebol daný.

5.	Podľa § 10 ods. 1 zákona o správnych poplatkoch správny orgán, ktorý poplatok vybral, vráti v plnej výške, ak sa nemohol vykonať úkon alebo uskutočniť konanie bez zavinenia poplatníka, alebo ak bol poplatok zaplatený bez toho, aby bol na to poplatník povinný, ak pri jednotlivých položkách sadzobníka nie je ustanovené inak.

6.	Podnikateľ Asseco Slovakia prostredníctvom právnej zástupkyne uviedol v liste zaevidovanom pod č. 2727/2010 zo dňa 27.07.2010 číslo účtu, na ktorý sa má správny poplatok vrátiť.

7.	Na základe vyššie uvedeného úrad rozhodol tak, ako je uvedené vo výroku tohto rozhodnutia.

Poučenie:

Podľa § 10 ods. 6 zákona č. 145/1995 Z.z. o správnych poplatkoch v znení neskorších predpisov sa proti tomuto rozhodnutiu nemožno odvolať. Rozhodnutie nadobúda právoplatnosť dňom doručenia.

								Ing. Emília Babiaková
							    riaditeľka odboru koncentrácií

Rozhodnutie sa doručuje:

Mgr. Nina Mištíková
Advokátka
Advokátska kancelária STANĚK VETRÁK & PARTNERI
Vlčkova 18
811 06 Bratislava